CELEX: 32020D1808
Language: fi
Date: 2020-11-30 00:00:00
Title: Komission täytäntöönpanopäätös (EU) 2020/1808, annettu 30 päivänä marraskuuta 2020, täytäntöönpanopäätöksen (EU) 2019/1698 muuttamisesta tiettyjen lastenhoitotarvikkeiden, lasten kalusteiden, kuntolaitteiden sekä savukkeiden palamisalttiuden eurooppalaisten standardien osalta (ETA:n kannalta merkityksellinen teksti)

1.12.2020   
               
               
                  FI
               
               
                  Euroopan unionin virallinen lehti
               
               
                  L 402/140
               
            
         KOMISSION TÄYTÄNTÖÖNPANOPÄÄTÖS (EU) 2020/1808,
         annettu 30 päivänä marraskuuta 2020,
         täytäntöönpanopäätöksen (EU) 2019/1698 muuttamisesta tiettyjen lastenhoitotarvikkeiden, lasten kalusteiden, kuntolaitteiden sekä savukkeiden palamisalttiuden eurooppalaisten standardien osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan ensimmäisen alakohdan,
         sekä katsoo seuraavaa:
         
                     (1)
                  
                  
                     Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi sellaiset eurooppalaiset standardit, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan mukaisesti.
                  
               
                     (2)
                  
                  
                     Komissio antoi 25 päivänä maaliskuuta 2008 päätöksen 2008/264/EY (2) turvallisuusvaatimuksista, jotka savukkeita koskevien eurooppalaisten standardien on täytettävä.
                  
               
                     (3)
                  
                  
                     Komissio pyysi 27 päivänä kesäkuuta 2008 päivätyllä kirjeellä M/425 CENiä laatimaan savukkeiden paloturvallisuusvaatimuksia koskevat eurooppalaiset standardit. Pyynnön perusteella CEN hyväksyi standardin EN ISO 12863:2010 ”Koemenetelmä savukkeiden palamisalttiuden arvioimiseen” ja siihen tehdyn muutoksen – EN ISO 12863:2010/A1:2016. Standardin viitetiedot ja sen muutos julkaistiin komission täytäntöönpanopäätöksellä (EU) 2019/1698 (3). Varmistaakseen standardin EN ISO 12863:2010, sellaisena kuin se on muutettuna muutoksella EN ISO 12863:2010/A1:2016, oikean ja johdonmukaisen soveltamisen ja tehdäkseen teknisiä korjauksia CEN hyväksyi oikaisun EN ISO 12863:2010/AC:2011. Standardi EN ISO 12863:2010, sellaisena kuin se on muutettuna muutoksella EN ISO 12863:2010/A1:2016 ja oikaistuna oikaisulla EN ISO 12863:2010/AC:2011, täyttää direktiivissä 2001/95/EY asetetun yleisen turvallisuusvaatimuksen. Siksi on aiheellista julkaista oikaisun EN ISO 12863:2010/AC:2011 viitetiedot Euroopan unionin virallisessa lehdessä yhdessä standardin EN ISO 12863:2010 ja sen muutoksen EN ISO 12863:2010/A1:2016 viitetietojen kanssa.
                  
               
                     (4)
                  
                  
                     Komissio antoi 2 päivänä heinäkuuta 2010 päätöksen 2010/376/EU (4) turvallisuusvaatimuksista, jotka lasten nukkumaympäristössä käytettäviä tiettyjä tuotteita koskevien eurooppalaisten standardien on täytettävä.
                  
               
                     (5)
                  
                  
                     Komissio pyysi 20 päivänä lokakuuta 2011 päivätyllä kirjeellä M/497 CENiä laatimaan eurooppalaiset turvallisuusstandardit lastenhoitotarvikkeille, joista aiheutuu nukkumaympäristöön liittyviä riskejä (riskikokonaisuus 2). Tällaisia ovat erityisesti lastensänkyjen patjat, lastensänkyjen pehmusteet, lasten riippusängyt, lasten peitot ja lasten makuupussit.
                  
               
                     (6)
                  
                  
                     Pyynnön M/497 perusteella CEN hyväksyi standardin EN 16890:2017 ”Lasten kalusteet – Vauvan- ja lapsensänkyjen patjat – Turvallisuusvaatimukset ja testimenetelmät”. Standardi EN 16890:2017 täyttää direktiivissä 2001/95/EY asetetun yleisen turvallisuusvaatimuksen. Sen viitetiedot olisi sen vuoksi julkaistava Euroopan unionin virallisessa lehdessä.
                  
               
                     (7)
                  
                  
                     Komissio antoi 6 päivänä tammikuuta 2010 päätöksen 2010/9/EU (5) turvallisuusvaatimuksista, jotka vauvojen ja pienten lasten kylpyistuimia, kylpyalustoja sekä kylpyammeita ja telineitä koskevien eurooppalaisten standardien on täytettävä.
                  
               
                     (8)
                  
                  
                     Komissio pyysi 3 päivänä toukokuuta 2010 päivätyllä kirjeellä M/464 CENiä laatimaan eurooppalaiset turvallisuusstandardit torjumaan tärkeimpiä lastenhoitotarvikkeisiin, erityisesti kylpyistuimiin, kylpyalustoihin, kylpyammeisiin ja kylpytelineisiin liittyviä hukkumisriskejä (riskikokonaisuus 1).
                  
               
                     (9)
                  
                  
                     Pyynnön M/464 perusteella CEN hyväksyi standardin EN 17022:2018 ”Lastenhoitotarvikkeet – Kylpyalustat – Turvallisuusvaatimukset ja testimenetelmät”. Standardi EN 17022:2018 täyttää direktiivissä 2001/95/EY asetetun yleisen turvallisuusvaatimuksen. Sen viitetiedot olisi sen vuoksi julkaistava Euroopan unionin virallisessa lehdessä.
                  
               
                     (10)
                  
                  
                     Pyynnön M/464 perusteella CEN hyväksyi standardin EN 17072:2018 ”Lastenhoitotarvikkeet – Kylpyammeet, telineet ja lisävarusteena toimivat kylpyalustat – Turvallisuusvaatimukset ja testimenetelmät”. Standardi EN 17072:2018 täyttää direktiivissä 2001/95/EY asetetun yleisen turvallisuusvaatimuksen. Sen viitetiedot olisi sen vuoksi julkaistava Euroopan unionin virallisessa lehdessä.
                  
               
                     (11)
                  
                  
                     Komissio antoi 24 päivänä heinäkuuta 2011 päätöksen 2011/476/EU (6) turvallisuusvaatimuksista, jotka kuntoiluvälineitä koskevien eurooppalaisten standardien on täytettävä.
                  
               
                     (12)
                  
                  
                     Komissio pyysi 5 päivänä syyskuuta 2012 päivätyllä kirjeellä M/506 CENiä laatimaan turvallisuusvaatimusten mukaiset eurooppalaiset standardit, jotta voidaan torjua tärkeimmät kuntoiluvälineisiin liittyvät vaarat. Pyynnön perusteella CEN hyväksyi standardin EN ISO 20957–9:2016 ”Kuntoiluvälineet – Osa 9: Elliptiset kuntolaitteet, erityiset lisäturvallisuusvaatimukset ja testimenetelmät (ISO 20957–9:2016)”, jonka viitetiedot julkaistiin täytäntöönpanopäätöksellä (EU) 2019/1698.
                  
               
                     (13)
                  
                  
                     Uuden tietämyksen myötä CEN tarkisti standardia EN ISO 20957–9:2016. Tämän seurauksena hyväksyttiin muutos EN ISO 20957–9:2016/A1:2019 ”Kuntoiluvälineet – Osa 9: Elliptiset kuntolaitteet, erityiset lisäturvallisuusvaatimukset ja testimenetelmät – Muutos 1 (ISO 20957–9:2016/Amd 1:2019)”. Standardi EN ISO 20957–9:2016, sellaisena kuin se on muutettuna muutoksella EN ISO 20957–9:2016/A1:2019, täyttää direktiivissä 2001/95/EY asetetun yleisen turvallisuusvaatimuksen. Siksi on aiheellista julkaista muutoksen EN ISO 20957–9:2016/A1:2019 viitetiedot Euroopan unionin virallisessa lehdessä yhdessä standardin EN ISO 20957–9:2016 viitetietojen kanssa.
                  
               
                     (14)
                  
                  
                     Direktiivin 2001/95/EY tueksi hyväksyttyjen eurooppalaisten standardien viitetiedot julkaistaan täytäntöönpanopäätöksessä (EU) 2019/1698. Sen varmistamiseksi, että direktiivin 2001/95/EY tueksi hyväksyttyjen eurooppalaisten standardien viitetiedot luetellaan yhdessä säädöksessä, uusien asiaan liittyvien standardien, muutosten ja oikaisujen viitetiedot olisi sisällytettävä täytäntöönpanopäätökseen (EU) 2019/1698.
                  
               
                     (15)
                  
                  
                     Sen vuoksi täytäntöönpanopäätöstä (EU) 2019/1698 olisi muutettava,
                  
               
                     (16)
                  
                  
                     Sellaisen eurooppalaisen standardin täytäntöönpanemiseksi annetun kansallisen standardin noudattaminen, jonka viitetiedot on julkaistu Euroopan unionin virallisessa lehdessä, luo olettamuksen turvallisuudesta kansallisessa standardissa määritettyjen vaarojen ja vaaraluokkien osalta siitä päivästä lähtien, kun asianomaisen eurooppalaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan.
                  
               
                     (17)
                  
                  
                     Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/1698 liite I tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 30 päivänä marraskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EYVL L 11, 15.1.2002, s. 4.
         
            (2)  Komission päätös 2008/264/EY, tehty 25 päivänä maaliskuuta 2008, paloturvallisuuteen liittyvistä vaatimuksista, jotka savukkeita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 83, 26.3.2008, s. 35).
         
            (3)  Komission täytäntöönpanopäätös (EU) 2019/1698, annettu 9 päivänä lokakuuta 2019, yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY tueksi laadituista tuotteita koskevista eurooppalaisista standardeista (EUVL L 259, 10.10.2019, s. 65).
         
            (4)  Komission päätös 2010/376/EU, annettu 2 päivänä heinäkuuta 2010, turvallisuusvaatimuksista, jotka lasten nukkumaympäristössä käytettäviä tiettyjä tuotteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 170, 6.7.2010, s. 39).
         
            (5)  Komission päätös 2010/9/EU, tehty 6 päivänä tammikuuta 2010, turvallisuusvaatimuksista, jotka vauvojen ja pienten lasten kylpyistuimia, kylpyalustoja sekä kylpyammeita ja telineitä koskevien eurooppalaisten standardien on Euroopan parlamentin ja neuvoston direktiivin 2001/95/EY nojalla täytettävä (EUVL L 3, 7.1.2010, s. 23).
         
            (6)  Komission päätös 2011/476/EU, annettu 27 päivänä heinäkuuta 2011, turvallisuusvaatimuksista, jotka kuntoiluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 196, 28.7.2011, s. 16).
      
      
         
            LIITE
            Muutetaan täytäntöönpanopäätöksen (EU) 2019/1698 liite I seuraavasti:
            
                        1)
                     
                     
                        korvataan rivi 37 seuraavasti:
                        
                                    ”37
                                 
                                 
                                    EN ISO 12863:2010
                                    Koemenetelmä savukkeiden palamisalttiuden arvioimiseen (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016”
                                 
                              
                  
                        2)
                     
                     
                        Lisätään rivit 52a, 52b ja52c seuraavasti:
                        
                                    ”52a
                                 
                                 
                                    EN 16890:2017
                                    Lasten kalusteet – Vauvan- ja lapsensänkyjen patjat – Turvallisuusvaatimukset ja testimenetelmät
                                 
                              
                                    52b
                                 
                                 
                                    EN 17022:2018
                                    Lastenhoitotarvikkeet – Kylpyalustat – Turvallisuusvaatimukset ja testimenetelmät
                                 
                              
                                    52c
                                 
                                 
                                    EN 17072:2018
                                    Lastenhoitotarvikkeet – Kylpyammeet, telineet ja lisävarusteena toimivat kylpyalustat – Turvallisuusvaatimukset ja testimenetelmät”
                                 
                              
                  
                        3)
                     
                     
                        korvataan rivi 57 seuraavasti:
                        
                                    ”57
                                 
                                 
                                    EN ISO 20957–9:2016
                                    Kuntoiluvälineet – Osa 9: Elliptiset kuntolaitteet, erityiset lisäturvallisuusvaatimukset ja testimenetelmät (ISO 20957–9:2016)
                                    EN ISO 20957–9:2016/A1:2019”